techiaith/cofnodycynulliad_en-cy huggingface dataset:
English: Well, our £43 million primary care fund is supporting that, with the emphasis on new and improved ways of delivering services. That involves delivering services, and developing the services of nurses and pharmacists, physiotherapists, and social workers, to work alongside GPs. The answer lies not simply in increasing the number of GPs; it lies in ensuring that there are sufficient professionals available in a particular setting - we see it, for example, in Prestatyn - so that people can be referred to the appropriate professional, rather than piling all the pressure onto GPs, when people could go somewhere else.
Welsh: Wel, mae ein cronfa gofal sylfaenol o £43 miliwn yn cefnogi hynny, gyda'r pwyslais ar ffyrdd newydd a gwell o ddarparu gwasanaethau. Mae hynny'n golygu darparu gwasanaethau, a datblygu gwasanaethau nyrsys a fferyllwyr, ffisiotherapyddion, a gweithwyr cymdeithasol, i weithio ochr yn ochr â meddygon teulu. Nid yw'n fater syml o gynyddu nifer y meddygon teulu; mae'n fater o sicrhau bod digon o weithwyr proffesiynol ar gael mewn lleoliad penodol - rydym ni'n ei weld, er enghraifft, ym Mhrestatyn - fel y gall pobl gael eu cyfeirio at y gweithiwr proffesiynol priodol, yn hytrach na phentyrru'r holl bwysau ar feddygon teulu, pan allai pobl fynd i rywle arall.
English: The First Minister will also know that, in some areas of Wales, patient pressure, in terms of numbers, on doctors' surgery sessions is now excessive. Can he give us any idea what he thinks is the maximum number of patients that a GP can reasonably deal with in a working day? Particularly in relation to home visits for patients who are housebound, the Royal College of General Practitioners tell me that, in certain instances, people are having to wait up to 20 hours for a visit, which is clearly unacceptable. Some doctors are dealing with 120 patients per session instead of 50 or 60. Exactly how many does he think is reasonable for doctors to see in a session and how does he expect the Welsh Government to meet its six-hour target, which is currently being breached left, right and centre throughout the country?
Welsh: Bydd y Prif Weinidog hefyd yn gwybod, mewn rhai ardaloedd o Gymru, bod pwysau cleifion, o ran niferoedd, ar sesiynau meddygfa meddygon yn ormodol erbyn hyn. A all ef roi unrhyw syniad i ni beth yn ei farn ef yw uchafswm y cleifion y gall meddyg teulu ymdrin â nhw yn rhesymol mewn diwrnod gwaith? Yn enwedig o ran ymweliadau cartref i gleifion sy'n gaeth i'w cartrefi, mae Coleg Brenhinol yr Ymarferwyr Cyffredinol yn dweud wrthyf, mewn rhai achosion, bod pobl yn gorfod aros hyd at 20 awr i gael ymweliad, sy'n amlwg yn annerbyniol. Mae rhai meddygon yn ymdrin â 120 o gleifion yn ystod pob sesiwn yn hytrach na 50 neu 60. Faint yn union y mae e'n ei feddwl sy'n rhesymol i feddygon eu gweld mewn sesiwn a sut y mae'n disgwyl i Lywodraeth Cymru fodloni ei tharged chwe awr, sy'n cael ei fethu ym mhob un rhan o'r wlad ar hyn o bryd?
English: It depends on the patients who come through the surgery on that particular day. For some people, they can be seen in five minutes; for other people, it takes longer. It depends on the nature of the patient. GPs will have a good idea of the communities that they work in and the patients that they're seeing during the course of that day. But the point is, the last thing we want to do is to funnel more and more people towards GPs. We say to people, 'Choose well. Go and see a pharmacist first. If not, then go and see a community nurse or a GP practice nurse. Then, and only then, is the GP somebody to go and see.' There are issues of consistency in GP services across Wales. That much is true. Some offer broader services than others, they offer longer hours than others, and that's why it's so important to work with the royal college and others to make sure that we see greater consistency in terms of service delivery in the future.
Welsh: Mae'n dibynnu ar y cleifion sy'n dod drwy'r feddygfa ar y diwrnod penodol hwnnw. I rai pobl, gellir eu gweld mewn pum munud; i bobl eraill, mae'n cymryd mwy o amser. Mae'n dibynnu ar natur y claf. Bydd gan feddygon teulu syniad da o'r cymunedau y maen nhw'n gweithio ynddynt a'r cleifion y maen nhw'n eu gweld yn ystod y diwrnod hwnnw. Ond y pwynt yw, y peth olaf yr ydym ni eisiau ei wneud yw sianelu mwy a mwy o bobl tuag at feddygon teulu. Rydym ni'n dweud wrth bobl, 'Dewiswch yn ddoeth. Ewch i weld fferyllydd yn gyntaf. Os nad, yna ewch i weld nyrs gymunedol neu nyrs practis meddyg teulu. Wedyn, a dim ond wedyn, y mae'r meddyg teulu yn rhywun i fynd i'w weld.' Ceir problemau o ran cysondeb gwasanaethau meddygon teulu ledled Cymru. Mae cymaint â hynny'n wir. Mae rhai'n cynnig gwasanaethau ehangach nag eraill, maen nhw'n cynnig oriau hwy nag eraill, a dyna pam mae hi mor bwysig gweithio gyda'r coleg brenhinol ac eraill i wneud yn siŵr ein bod ni'n gweld mwy o gysondeb o ran darparu gwasanaethau yn y dyfodol.
English: Diolch, Lywydd. First Minister, I'm not going to ask you about article 50 or the White Paper that we jointly launched yesterday because there are statements on both those matters coming later. Instead, I'd like to ask you about matters relating to public services, for which you are responsible. Do you accept that many rail commuters on the Valleys lines in particular are facing a touch-and-go situation when it comes to getting to work on time?
Welsh: Diolch, Lywydd. Brif Weinidog, nid wyf i'n mynd i ofyn i chi am erthygl 50 na'r Papur Gwyn a lansiwyd gennym ar y cyd ddoe gan fod datganiadau ar y ddau fater hynny yn dod yn nes ymlaen. Yn hytrach, hoffwn ofyn i chi am faterion yn ymwneud â gwasanaethau cyhoeddus, yr ydych chi'n gyfrifol amdanynt. A ydych chi'n derbyn bod llawer o gymudwyr rheilffordd ar reilffyrdd y Cymoedd yn arbennig yn wynebu sefyllfa cael a chael pan ddaw i gyrraedd y gwaith yn brydlon?
English: She says 'services that we are responsible for', but we're not responsible for rail services. We will be from next year and we welcome that. We want to make sure that the Wales and borders franchise properly serves people with decent quality rolling stock - they don't have that at the moment - more frequent trains and reasonable fares to pay. Those, amongst other things, will be our guiding principles as we look to let the franchise from next year onwards.
Welsh: Mae hi'n dweud 'gwasanaethau yr ydym ni'n gyfrifol amdanynt', ond nid ydym yn gyfrifol am wasanaethau rheilffyrdd. Byddwn yn gyfrifol o'r flwyddyn nesaf ac rydym ni'n croesawu hynny. Rydym ni eisiau gwneud yn siŵr bod masnachfraint Cymru a'r gororau yn gwasanaethu pobl yn briodol gyda cherbydau o ansawdd priodol - nid oes ganddyn nhw hynny ar hyn o bryd - trenau amlach a phrisiau rhesymol i'w talu. Y rheini, ymhlith pethau eraill, fydd ein hegwyddorion arweiniol wrth i ni geisio gosod y fasnachfraint o'r flwyddyn nesaf ymlaen.
English: So, it's nothing to do with the Government then? First Minister, it is a touch-and-go situation for many workers, and I know that because I face regular delays, as does everyone else who uses the service. We never know when there are going to be delays or cancellations. In fact, there was a delay to my train coming to work this morning. It's a daily occurrence. People are feeling as though they're not getting value for money and, more importantly, that those trains can't be relied upon. For years, Arriva has tried to make the service work by pushing the current trains to the max and those trains, as you will know, are very, very old. It looks to those of us who use the service like that service is at breaking point. If it does break, First Minister, you will have to do something. Is it acceptable to you that the overcrowding situation in the south of Wales is the fastest growing in the UK outside of London?
Welsh: Felly, nid yw'n ddim i'w wneud â'r Llywodraeth, felly? Brif Weinidog, mae'n sefyllfa cael a chael i lawer o weithwyr, ac rwy'n gwybod hynny gan fy mod i'n wynebu oedi rheolaidd, fel y mae pawb arall sy'n defnyddio'r gwasanaeth. Nid ydym byth yn gwybod pryd y bydd trenau'n cael eu hoedi neu eu canslo. Yn wir, bu oedi i'm trên i yn dod i'r gwaith y bore yma. Mae'n digwydd yn feunyddiol. Mae pobl yn teimlo fel pe na byddent yn cael gwerth am arian ac, yn bwysicach, na ellir dibynnu ar y trenau hynny. Ers blynyddoedd, mae Arriva wedi ceisio gwneud i'r gwasanaeth weithio trwy wthio'r trenau presennol i'r eithaf ac mae'r trenau hynny, fel y gwyddoch, yn hen dros ben. Mae'n ymddangos i'r rhai ohonom ni sy'n defnyddio'r gwasanaeth fel bod y gwasanaeth ar fin torri. Os bydd yn torri, Brif Weinidog, bydd yn rhaid i chi wneud rhywbeth. A yw'n dderbyniol i chi mai'r sefyllfa gorlenwi yn y de yw'r un sy'n tyfu gyflymaf yn y DU y tu allan i Lundain?
English: I'm glad that the growth is increasing, but the leader of Plaid Cymru doesn't mention the metro. The whole point of the metro is to make sure that we have more frequent services and better rolling stock, that we don't have 40-year-old refurbished stock running on the Valleys lines with no air conditioning, and that we don't have a situation where the track operators and the stock operators blame each other for delays. So, yes, when we get control of this from next year onwards, we do want to see a metro system, one that's extended in the future and one that offers a far better service than has been available so far. She will have seen the comments from the economy Secretary in terms of his views on the profits that Arriva have made, despite the below-par services, as she rightly points out, that have been on offer so far.
Welsh: Rwy'n falch bod y twf yn cynyddu, ond nid yw arweinydd Plaid Cymru yn sôn am y metro. Holl bwynt y metro yw gwneud yn siŵr bod gennym ni wasanaethau amlach a cherbydau gwell, nad oes gennym ni stoc 40 mlwydd oed wedi'i ailwampio yn rhedeg ar reilffyrdd y Cymoedd heb unrhyw aerdymheru, ac nad oes gennym ni sefyllfa lle mae gweithredwyr y trac a gweithredwyr y stoc yn rhoi'r bai ar ei gilydd am oediadau. Felly, ydym, pan fyddwn ni'n cael rheolaeth dros hyn o'r flwyddyn nesaf ymlaen, rydym ni eisiau gweld system metro, un sy'n cael ei hymestyn yn y dyfodol ac un sy'n cynnig gwasanaeth llawer gwell na'r hyn sydd wedi bod ar gael hyd yn hyn. Bydd hi wedi gweld y sylwadau gan Ysgrifennydd yr economi o ran ei farn ar yr elw y mae Arriva wedi ei wneud, er gwaethaf y gwasanaethau israddol, fel y mae'n ei nodi'n gywir, sydd wedi eu cynnig hyd yn hyn.
English: First Minister, we can't afford to wait for the metro; it could be years before we see the metro coming on stream. My predecessor as Plaid Cymru leader, Ieuan Wyn Jones, was a strong critic of the current rail franchise contract for Wales. He said that the way it had been drawn up - yes, by an agency of the UK Government - had led to a decade of overcrowding, and that verdict still stands today. Last Friday, the Welsh Affairs Select Committee said that new trains would be needed and they described the 2003 contract as a huge mistake. Commuters are not prepared to put up with another poorly negotiated franchise. Your Government will be responsible for the next franchise and we already know that the planning for that is under way, but, to date, you're yet to make clear to this Assembly what rolling stock will be provided, and I'm talking quantity here as well as quality. We've not been told if there are going to be new trains or carriages, if they've been ordered yet, if they're going to be new trains or if they're going to be second hand or even third hand. Will you tell us today what trains are going to be available for the next franchise and will you give a cast-iron guarantee that the mistakes of the past contract won't be repeated?
Welsh: Brif Weinidog, ni allwn fforddio i aros am y metro; gallai fod yn flynyddoedd cyn i ni weld y metro ar waith. Roedd fy rhagflaenydd fel arweinydd Plaid Cymru, Ieuan Wyn Jones, yn feirniad cryf o'r contract masnachfraint rheilffyrdd presennol ar gyfer Cymru. Dywedodd fod y ffordd y mae wedi ei lunio - ie, gan asiantaeth Llywodraeth y DU - wedi arwain at ddegawd o orlenwi, ac mae'r dyfarniad hwnnw'n dal i sefyll heddiw. Ddydd Gwener diwethaf, dywedodd y Pwyllgor Dethol ar Faterion Cymreig y byddai angen trenau newydd a disgrifiwyd contract 2003 fel camgymeriad mawr ganddo. Nid yw cymudwyr yn barod i dderbyn cytundeb masnachfraint gwael arall. Eich Llywodraeth chi fydd yn gyfrifol am y fasnachfraint nesaf ac rydym ni eisoes yn gwybod bod y cynllunio ar gyfer hynny ar y gweill, ond, hyd yn hyn, nid ydych chi wedi ei gwneud yn eglur i'r Cynulliad hwn eto pa gerbydau fydd yn cael eu darparu, ac rwy'n sôn am nifer yma, yn ogystal ag ansawdd. Nid ydym wedi cael gwybod pa un a fydd trenau neu gerbydau newydd, os ydynt wedi cael eu harchebu eto, os ydyn nhw'n mynd i fod yn drenau newydd neu os ydyn nhw'n mynd i fod yn ail law neu'n drydedd law hyd yn oed. A wnewch chi ddweud wrthym ni heddiw pa drenau sy'n mynd i fod ar gael ar gyfer y fasnachfraint nesaf ac a wnewch chi roi sicrwydd pendant na fydd camgymeriadau'r contract blaenorol yn cael eu hailadrodd?
English: Thank you, Presiding Officer. When you come third in the leaders' rankings to ask questions, you normally assume that the topic of the day will have been asked by one of the other two, so I also give the health warning that I'll leave my European questions until later on in the afternoon. I would like to ask you, First Minister, specifically about the Estyn inspection report that has been brought forward today. You not unreasonably said when you first became First Minister in 2009 that you were going to make education your priority. Just before Christmas, we had the Programme for International Student Assessment results that showed no progress at all in Wales's rankings when it comes to international statistics. Today, the Estyn inspection report shows a damning indictment of failure of leadership and, in particular, excellence in teaching, especially in the secondary sector, where, if you choose a secondary school in Wales, you've got less than a 50 per cent chance of going to a school that's got excellent or good teaching practice. Do you think that's acceptable after nearly seven years of being First Minister?
Welsh: Diolch i chi, Lywydd. Pan fyddwch chi'n drydydd ar y rhestr arweinwyr i ofyn cwestiynau, rydych chi'n tybio fel rheol y bydd pwnc y dydd wedi cael ei ofyn gan un o'r ddau arall, felly rwyf innau hefyd yn rhoi'r rhybudd iechyd y byddaf yn gadael fy nghwestiynau Ewropeaidd tan yn ddiweddarach yn y prynhawn. Hoffwn ofyn i chi, Brif Weinidog, yn benodol am adroddiad arolygu Estyn a gyhoeddwyd heddiw. Dywedasoch, nid yn afresymol, pan ddaethoch yn Brif Weinidog gyntaf yn 2009, eich bod chi'n mynd i wneud addysg yn flaenoriaeth. Ychydig cyn y Nadolig, cawsom ganlyniadau'r Rhaglen Ryngwladol Asesu Myfyrwyr a oedd yn dangos na fu unrhyw gynnydd o gwbl o ran safleoedd Cymru pan ddaw i ystadegau rhyngwladol. Heddiw, mae adroddiad arolygu Estyn yn dangos ditiad damniol o fethiant arweinyddiaeth ac, yn arbennig, rhagoriaeth mewn addysgu, yn enwedig yn y sector uwchradd, lle, os byddwch chi'n dewis ysgol uwchradd yng Nghymru, mae gennych chi lai na 50 y cant o siawns o fynd i ysgol sydd ag arfer addysgu rhagorol neu dda. A ydych chi'n credu bod hynny'n dderbyniol ar ôl bron i saith mlynedd o fod yn Brif Weinidog?
English: There are two things here to bear in mind. First, teachers' pay and conditions have not been devolved yet - they will be next year. That gives us the opportunity to put in place a proper training package with pay and with conditions that will attract good teachers to Wales and improve the training of teachers in Wales. We needed that package. Scotland has done it - there's no reason why we should not be able to do it. Secondly, the report makes the point - which is correct, because we saw it in PISA, actually - that not enough is done to stretch those at the top end of the academic league. That's exactly what PISA showed. The reason why the PISA figures were disappointing is pretty much because we don't do well at the top end. Other countries do better at the top end. If you look at the middle bands, actually we're very comparable, but it's the top end. So, that report has actually said to teachers, 'Look, you need to do more to make sure that those who are the higher achievers academically are pushed more to do even better'. I'm glad that the report has actually shown that to make sure that teachers and politicians understand that that's what needs to be done.
Welsh: Ceir dau beth i'w cadw mewn cof yma. Yn gyntaf, nid yw cyflogau ac amodau athrawon wedi eu datganoli eto - byddant yn cael eu datganoli y flwyddyn nesaf. Mae hynny'n rhoi cyfle i roi pecyn hyfforddiant priodol gyda chyflogau a chydag amodau a fydd yn denu athrawon da i Gymru ac yn gwella hyfforddiant athrawon yng Nghymru. Mae angen y pecyn hwnnw arnom ni. Mae'r Alban wedi ei wneud - nid oes unrhyw reswm pam na ddylem ni allu ei wneud. Yn ail, mae'r adroddiad yn gwneud y pwynt - sy'n gywir, oherwydd fe'i gwelsom yn PISA, a dweud y gwir - nad oes digon yn cael ei wneud i ymestyn y rhai ar frig y gynghrair academaidd. Dyna'n union y dangosodd PISA. Y rheswm pam roedd y ffigurau PISA yn siomedig yw nad ydym ni'n gwneud yn dda ar y brig, fwy neu lai. Mae gwledydd eraill yn gwneud yn well ar y brig. Os edrychwch chi ar y bandiau canol, rydym yn debyg iawn a dweud y gwir, ond y brig yw'r broblem. Felly, mae'r adroddiad hwnnw wedi dweud wrth athrawon, 'Edrychwch, mae angen i chi wneud mwy i sicrhau bod y cyflawnwyr uchaf yn academaidd yn cael eu gwthio mwy i wneud hyd yn oed yn well'. Rwy'n falch bod yr adroddiad wedi dangos hynny i wneud yn siŵr bod athrawon a gwleidyddion yn deall mai dyna'r hyn y mae angen ei wneud.
English: I heard in your answer, First Minister, that you talked about pay and conditions in Scotland. Actually, Scotland's results in the PISA rankings collapsed, and that is no example to follow, I'd suggest to you, First Minister. You've had initiative after initiative since your tenure as First Minister, and, indeed, since Labour have been running education, since 1999. We've had teacher workload initiatives; we've had the regional consortia that have come in for special criticism today from Estyn, showing that there's poor performance there with collaborative working. The secretary of the National Union of Teachers has said that there are significant barriers to improving teachers' performance in schools and access to best practice. Do you recognise these significant barriers, First Minister? In particular, I go back to the point again: we've had initiative after initiative under your leadership, and yet we're still getting Estyn reports seven years into your tenure as First Minister and you've set education as a priority. You're failing, First Minister.
Welsh: Clywais yn eich ateb, Brif Weinidog, eich bod yn siarad am gyflogau ac amodau yn yr Alban. A dweud y gwir, cwympodd canlyniadau'r Alban yn y safleoedd PISA, ac nid yw honno'n unrhyw esiampl i'w dilyn, byddwn yn awgrymu i chi, Brif Weinidog. Rydych chi wedi cael menter ar ôl menter yn ystod eich cyfnod fel Prif Weinidog, ac, yn wir, ers i Lafur fod yn rhedeg addysg, ers 1999. Rydym wedi cael mentrau llwyth gwaith athrawon; rydym ni wedi cael y consortia rhanbarthol sydd wedi cael eu beirniadu'n arbennig heddiw gan Estyn, gan ddangos fod perfformiad gwael yno o ran gweithio ar y cyd. Mae ysgrifennydd Undeb Cenedlaethol yr Athrawon wedi dweud bod rhwystrau sylweddol i wella perfformiad athrawon mewn ysgolion a mynediad at arfer gorau. A ydych chi'n cydnabod y rhwystrau sylweddol hyn, Brif Weinidog? Yn benodol, rwy'n mynd yn ôl at y pwynt eto: rydym ni wedi cael menter ar ôl menter o dan eich arweinyddiaeth chi, ac eto rydym ni'n dal i gael adroddiadau Estyn saith mlynedd i mewn i'ch cyfnod fel Prif Weinidog, ac rydych chi wedi gwneud addysg yn flaenoriaeth. Rydych chi'n methu, Brif Weinidog.
English: You know, to be lectured by somebody who stood for election on the basis of cutting education spending by 12 per cent - by 12 per cent - is unbelievable. To be lectured by somebody whose party is failing to build schools in England - failing to build schools in England - while we are building schools in Wales; to be lectured by somebody who wanted to bring back grammar schools - grammar schools - chucking most children onto a scrapheap; no, no, no I'm not going to be lectured by him. Of course there are issues in the education system. We see improvement and we're seeing it. Why? GCSE results are improving. A-level results are improving. We're seeing more schools that are coming out of a category of being underperforming. We're seeing the support that teachers need. Estyn has pointed out the good practice as well. It's not all bad. It's not a 'damning indictment' - what a load of nonsense. It's shown that there are particular weaknesses that need to be focused on, and they are being focused on, but we know that our schools are going in the right direction, with proper funding, and not being starved of funding by his party as elsewhere in Britain.
Welsh: Wyddoch chi, mae cael pregeth gan rywun a safodd yn yr etholiad ar sail torri 12 y cant ar wariant ar addysg - 12 y cant - yn anghredadwy. Mae cael pregeth gan rywun y mae ei blaid yn methu ag adeiladu ysgolion yn Lloegr - yn methu ag adeiladu ysgolion yn Lloegr - tra ein bod ni'n adeiladu ysgolion yng Nghymru; cael pregeth gan rywun a oedd eisiau dod ag ysgolion gramadeg yn ôl - gan daflu'r rhan fwyaf o blant ar y domen; na, na, nid wyf yn mynd i dderbyn pregeth ganddo fe. Wrth gwrs bod problemau yn y system addysg. Rydym ni'n gweld gwelliant ac rydym ni'n ei weld. Pam? Mae canlyniadau TGAU yn gwella. Mae canlyniadau Safon Uwch yn gwella. Rydym ni'n gweld mwy o ysgolion sy'n dod allan o gategori o fod yn tanberfformio. Rydym yn gweld y cymorth y mae athrawon ei angen. Mae Estyn wedi tynnu sylw at yr arfer da hefyd. Nid yw'n ddrwg i gyd. Nid yw'n 'dditiad damniol' - nonsens llwyr yw hynny. Mae wedi dangos bod gwendidau penodol y mae angen canolbwyntio arnynt, ac rydym ni'n canolbwyntio arnyn nhw, ond rydym ni'n gwybod bod ein hysgolion yn mynd i'r cyfeiriad iawn, gyda chyllid priodol, ac nad ydynt yn cael eu hamddifadu o gyllid gan ei blaid ef fel mewn mannau eraill ym Mhrydain.
English: Well, you always know when you strike a nerve with the First Minister: he brings up statistics that don't stand up to any scrutiny at all. We're talking about the here and now and the Estyn report that was delivered today, which is a damning indictment of your stewardship here in Wales. If you take one local education authority - Cardiff - nearly 50 per cent of headteachers have left their posts in the last three years - 50 per cent. Nearly 50 per cent have left. Initiative after initiative have I highlighted you've brought forward, and you are failing to drive up standards here in Wales. Kids get one chance to go to school, First Minister. You said education is the priority; you have failed to deliver. It's about time you accepted some accountability for this and, instead of rehearsing the arguments of yesterday, start mapping out a vision for tomorrow and the success that we all want to see in our education system here in Wales.
Welsh: Wel, rydych chi bob amser yn gwybod pan fyddwch chi'n taro nerf gyda'r Prif Weinidog: mae'n crybwyll ystadegau nad ydynt yn sefyll i fyny i unrhyw graffu o gwbl. Rydym yn siarad am y presennol ac adroddiad Estyn a gyflwynwyd heddiw, sydd yn dditiad damniol o'ch stiwardiaeth chi yma yng Nghymru. Os edrychwch chi ar un awdurdod addysg lleol - Caerdydd - mae bron i 50 y cant o benaethiaid wedi gadael eu swyddi yn y tair blynedd diwethaf - 50 y cant. Mae bron i 50 y cant wedi gadael. Menter ar ôl menter yr wyf i wedi amlygu eich bod wedi eu cyflwyno, ac rydych chi'n methu â chodi safonau yma yng Nghymru. Un cyfle mae plant yn ei gael i fynd i'r ysgol, Brif Weinidog. Dywedasoch mai addysg yw'r flaenoriaeth; rydych chi wedi methu â chyflawni. Mae'n hen bryd i chi dderbyn rhywfaint o gyfrifoldeb am hyn ac, yn hytrach nag ailadrodd dadleuon ddoe, dechrau mapio gweledigaeth ar gyfer yfory a'r llwyddiant yr ydym ni i gyd eisiau ei weld yn ein system addysg yma yng Nghymru.